Saoirse Ronanová

Saoirse Una Ronanová (* 12. apríl 1994, Bronx, New York, USA) je írsko-americká herečka. Je držiteľkou viacerých filmových ocenení a v roku 2020 ju časopis The New York Times zaradil na desiate miesto "najväčších" hercov 21 storočia.

Životopis 
Ronanová je jedinou dcérou írskych rodičov Moniky a Paula Ronanových. Jej rodičia sa nelegálne presťahovali do Spojených štátov v 80. rokoch 20 storočia. Keď mala Ronanová tri roky, spolu s rodičmi sa presťahovali späť do Dublinu. Mala katolícku výchovu. Nastúpila do národnej školy v meste Ardattine, neskôr sa vyučovala súkromne doma.

Kariéra 
V roku 2003 debutovala v írskom televíznom seriály The Clinic. Usilovala sa v roku 2007 o rolu Luny Lovegood v piatej časti Harry Potter. Jej prvým filmom bol Could Never Be Your Woman, ktorý režírovala Amy Heckerling. Vo filme stvárnila dcéru Michelle Pfeiffer. 

V roku 2007 sa zúčastnila konkurzu na rolu Briony Tallis, vo filme Pokánie. Rolu získala a zahrala si po boku Keiry Knightley a Jamesa McAvoya. Ronanová získala uznanie od filmových kritikov a nominácie na filmové ceny ako napríklad Academy Awards, Zlatý glóbus, BAFTA či iné. 

V roku 2009 prijala úlohu štrnásťročnej Susie, z filmu The Lovely Bones ktorú zavraždí becitný sused, ktorého stvárnil Stanley Tucci. Ronanová spočiatku nechcela prijať ale neskôr úlohu s prijala s podmienkou, že film nebude obsahovať drastické scény znásilnenia a vraždy. 

Vo filme Violet & Daisy z roku 2011 stvárnila vrahyňu Daisy. Vo filme stvárnila duo s Alexis Bledel. Jej herecký výkon bol filmovými kritikmi pozitívne prijatý. O rok neskôr (2012) sa objavila v gotickom horore Byzantium.

V roku 2014 sa pripojila k hereckému obsadeniu filmu Grand Hotel Budapest. Objavila sa tiež po boku Cynthie Nixon, v psychologickej dráme Stockholm, Pennsylvania z roku 2015. V rovnakom roku jej vyniesol úspech aj írsky film Brooklyn. Film získal tri nominácie na Academy Awards, z toho jedna patrila Ronanovej. 

V roku 2017 stvárnila hlavnú postavu vo filme Lady Bird. Film patrí medzi najlepšie recenzované filmy všetkých čias. Jej herecký výkon bol pozitívne prijatý kritikmi a tiež získala aj niekoľko nominácii na filmové ocenenia, z ktorých získala Zlatý glóbus či cenu New Yorských kritikov. Stvárnila kráľovnú Mary vo filme Mary Queen of Scots, kde hrala po boku Margot Robbie. Film mal premiéru 7. decembra 2018. Kvôli autentickosti filmu, Robbiová a Ronanová sa spolu nemohli stretnúť.  

V roku 2019 získala svoju štvrtú nomináciu na Academy Awards, za jej herecký výkon vo filme Little Women. O rok neskôr (2020) stvárnila po boku Kate Winslet, britskú geologičku Charlotte Murchison vo filme Ammonite. Film hovorí príbeh o romantickom vzťahu medzi dvoma ženami. V rovnakom roku pracovala na filme The French Dispatch of the Liberty, Kansas Evening Sun, ktorý by mal mať premiéru v roku 2021.

Osobný život 
Ronanová má dvojité občianstvo - írske a americké. Má blízky vzťah s jej rodičmi. Jej matka s ňou často chodila na natáčanie. Ronanová podporuje manželstvá rovnakých pohlaví a tiež je veľvyslankyňou Írskej spoločnosti pre prevenciu týrania detí a veľvyslankyňou Írskeho filmového inštitútu.

Zdroj 

Filmové herečky USA
Televízne herečky USA
Írske televízne herečky
Írske filmové herečky
Detskí herci
Aktivisti USA
LGBT aktivisti
Feministky USA
Držitelia ceny Zlatý glóbus
Držitelia ceny AACTA
Osobnosti USA írskeho pôvodu
Osobnosti z Bronxu